Endrū Divofs

Endrū Denjels Divofs (; dzimis ) ir amerikāņu aktieris un producents. Plašāk pazīstams kā Mihails Bakuņins seriālā "Pazudušie" un Karakurts seriālā "Melnais saraksts". Arī pazīstams ar savām lomām seriālā "CSI Maiami", kā arī filmās "Prezidenta lidmašīna" (Air Force One, 1997), "Sarkanā oktobra medības" (The Hunt for Red October, 1990) un Another 48 Hrs. (1990). Endrū Divofs arī ieskaņojis Levu Kravčenko trīs Call of Duty: Black Ops sērijās datorspēlēs un atveidoja Ņikolaja Krukova lomu datorspēlē Command & Conquer: Red Alert 3.

 Dzīvesgājums 
Endrū Divofs piedzima naftas ieguves pilsētā Santomē, Venecuēlā, krievu tēvam un venecuēliešu mātei ar īru saknēm. Astoņu gadu vecumā ģimene pārcēlās uz ASV, kur sākotnēji saskārās ar grūtībām nelielā akcenta dēļ un pat bija spiests palikt uz otru gadu vienā klasē. Desmit gadu vecumā viņa vecāki izšķīrās, un Endrū Divofs kopā ar māti un māsu pārcēlās uz Ziemeļkaliforniju. Kā pats aktieris teica, viņš vēlējies kļūt par kaskadieri, tāpēc bieži izpildījis dažādus trikus. Vēlāk, jau strādājot par aktieri, viņš dažkārt pats izpildīja arī kaskadiera darbus.

Tā kā viņa māte strādāja ASV Valsts departamentā un tika norīkota darbā Spānijā, Endrū Divofs devās viņai līdzi un no 1973. līdz 1977. gadam dzīvoja Vilasarā de Marā, Katalonijā, vienlaikus studējot arī Barselonas Universitātē. Vēlāk viņš atgriezās ASV, kur studēja Džordžtaunas Universitātē Vašingtonā. Pateicoties savam koledžas istabas biedram, kurš ieteica Divofu savam tēvocim — limuzīnu nomas uzņēmuma īpašniekam, topošais aktieris ieguva limuzīnu dispečera darbu Beverlihilsā. Gadu vēlāk Endrū Divofs iegādājās un sāka vadīt pats savu limuzīnu, kā rezultātā viņš bieži apkalpoja slavenus aktierus. Tas ļāva viņam atrast savu pirmo aktieru aģentu, kurš, ieinteresēts krieviski runājošā aktierī, nodrošināja viņam nelielu lomu teātra izrādē.

 Karjera 
Endrū Divofa pilnvērtīga debija filmā un televīzijā notika 1986. gadā, kad viņš filmējās šausmu filmā Neon Maniacs, kā arī atsevišķās seriālu "Krēslas zona" (The Twilight Zone) un "A komanda" (The A-Team) sērijās. Pēc Divofa teiktā, tieši pēc dalības "Krēslas zonā" viņš saprata, cik noderīgs viņa akcents varētu būt turpmākajā aktiera karjerā.

1990. gadā Endrū Divofs ieguva lomas divās nozīmīgās filmās. Pirmā bija neliela loma filmā "Sarkanā oktobra medības" (The Hunt for Red October). Otrā bija otrā plāna ļaundara loma filmā Another 48 Hrs., kas ir filmas "48 stundas" turpinājums. Šīs lomas dēļ aktieris iemācījās braukt ar motociklu, sešus mēnešus intensīvi trenējoties, un vēlāk turpināja nodarboties ar šo hobiju. 1991. gadā viņš ieguva galveno ļaundara lomu asa sižeta filmā Toy Soldiers.

1994. gadā aktieris iepazinās ar mazbudžeta filmu kinorežisoru Albertu Pjunu viņa filmas Hong Kong 97 uzņemšanas laukumā. Pēc tam viņš filmējās arī citās režisora filmās, tostarp Adrenalin: Fear the Rush, Nemesis 4: Death Angel un Blow. 1997. gadā Endrū Divofs atveidoja galveno ļaundari kulta šausmu filmā Wishmaster, vēlāk atkārtojot šo lomu 1998. gada turpinājumā. Lai gan viņš pameta šo franšīzi pēc otrās filmas, pats aktieris teica, ka viņam bija scenārijs trešajai daļai, taču to noraidīja lielā budžeta dēļ. 1997. gadā aktieris atveidoja vienu no teroristiem asa sižeta filmā "Prezidenta lidmašīna" (Air Force One).

Pēc lomām mazbudžeta filmās un epizodiskām lomām televīzijas seriālos Endrū Divofs pievienojās seriāla "Pazudušie" trešās sezonas aktieru sastāvam, atveidojot Mihaila Bakuņina lomu, kas viņam atnesa lielāko atzinību. Vēlāk viņš šo lomu atkārtoja vienā sērijā sestajā sezonā. No 2008. līdz 2009. gadam aktieris parādījās arī četrās seriāla "CSI Maiami" sērijās.

Pēc tam Endrū Divofs turpināja filmēties mazbudžeta filmās un televīzijas seriālos. No 2015. līdz 2016. gadam viņš piedalījās arī sešās seriāla "Melnais saraksts" sērijās.

 Personīgā dzīve 
Endrū Divofs runā deviņās valodās: franču, spāņu, krievu, itāļu, portugāļu, katalāņu, vācu, angļu un rumāņu. Viņš teica, ka pirms filmēšanās Rumānijā pats apguvis rumāņu valodu, taču pēc aizbraukšanas to aizmirsis, jo viņam nebija neviena, ar ko runāt.

1992. gada februārī Endrū Divofs apprecējās ar krievu aktrisi Raisu Daņilovu, tomēr pāris vēlāk izšķīrās. Kopš 2014. gada aktieris Kalifornijā nodarbojas arī ar alus brūvēšanu un iesaistās vides aizsardzības jautājumos.

 Izvēlēta filmogrāfija 

 Lomas filmās 
GadsNosaukumsLoma1986Neon Maniacsārsts1990"Sarkanā oktobra medības" (The Hunt for Red October)Andrejs AmalriksGraveyard ShiftDensonsAnother 48 Hrs.Ričards "Ķirsis" Ganss1991Toy SoldiersLūiss KalīBack in the U.S.S.RDimitro1992Interceptorkapteinis Kristofers Vinfilds1993Running CoolBounsExtreme JusticeEindžels1996Deadly VoyageRomačenkoAdrenalin: Fear the RushSternss1997WishmasterNatenjels Demerests/DžinsBlastOmodo"Prezidenta lidmašīna" (Air Force One)terorists Boriss Baziļevs1998Wishmaster 2: Evil Never DiesNatenjels Demerests/Džins1999Stealth FighterRoberto Menendess2006"Amerikāņu sapnis" (American Dreamz)ķīniešu tulks2008"Indiana Džonss un kristāla galvaskausa karaļvalsts" (Indiana Jones and the Kingdom of Crystal Skull)krievu karavīrs2013Bad Ass 2: Bad AssesLeandro2019VaultBadijs Vūnsokets2024Camp Pleasant Lakeļauns cilvēks

 Televīzija 
GadsNosaukumsLomaPiezīmes1986"Krēslas zona" (The Twilight Zone)Vladimirssegments: Red Snow1986"A komanda" (A-Team)loma nezināma2 sērijas1987"Makgaivers" (McGyver)krievu sargssērija: Soft Touch"Metloks" (Matlock)federālais aģentssērija: The Reporter1992; 1996"Kalnietis" (Highlander)Braiens Sleids/Gavriels Larkasērija: Bad Day in Building "A"; sērija: Little Tin God1998"Cīņas likums" (Martial Law)Luters Felonssērija: Trackdown1997; 2000Nash BridgesBlekberds/Kārls Daganssērija: Land Pirates; sērija: Sniper1995; 1998; 2000"Volkers, Teksasas reindžers" (Walker)3 dažādas lomas3 sērijas2005AliasLusjēns Nisards2 sērijas2008"Norakstītais" (Burn Notice)Ivanssērija: Comrades2009"Noziedzīgie prāti" (Criminal Minds)tētissērija: Bloodline2008—2009"CSI Maiami" (CSI: Miami)Ivans Sarnofs4 sērijas2006—2007; 2010"Pazudušie" (Lost)Mihails Bakuņins9 sērijas2013NikitaAmons Krigssērija: Reunion2014The StrainPīters Bišopssērija: Night Zero2015—2016"Melnais saraksts" (The Blacklist)Karakurts6 sērijas2020"Perijs Meisons" (Perry Mason)Els Hovards2 sērijas

 Atsauces 

 Ārējās saites 

Kategorija:1955. gadā dzimušie
Kategorija:Amerikāņu kinoaktieri
Kategorija:ASV televīzijas aktieri